કોઈક વાર મોકો મળતાં એ કિંગ્સ સર્કલ પહોંચી જતો અને ટર્મિનસ પર ટ્રામનું મોઢૂં ફેરવવાનું દ્રશ્ય તો ખૂબ અદભૂત હતું. ટ્રામ દાદર ટી ટી થી આવે અને બધા પેસેન્જરો ઉતરી જાય એટલે કંડક્ટર સિસોટી વગાડીને ઉતરે અને ધીરે રહીને ટ્રામની ઉપરથી પેન્ટોગ્રાફને ખેંચીને છૂટો કરે અને પછી એ કેબલનો બીજો છેડો હાથમાં લઈને ધીરે ધીરે ચાલતો જઈને પાછો ઉપરના ઓવરહેડ વાયરોની સાથે સામેની બાજુએ ફિટ કરી દે ત્યાં સુધીમાં ટ્રામનું મોઢું ગોળ ફરીને ઉંધી સાઈડ થઇ ગયું હોય. ઇલેક્ટ્રિક વાયરો છુટા પડે અને પાછા ભેગા થાય ત્યારે વીજળીના કડાકા જેવો અવાજ થાય અને તણખા પણ ઝરે એ જોવાની જે મઝા પડે!!